গত বছর মুক্তি পেয়েছে দীপিকা পাডুকোন অভিনীত তিনটি ছবি। এরমধ্যে প্রথমে পিকু, তারপর নভেম্বরে মুক্তি পায় তার অভিনীত ছবি ‘তামাশা’, এবং সর্বশেষ ইতিহাসের দ্বারপ্রান্তে থাকা ছবি ‘বাজিরাও মাস্তানি’। তিনটি ছবির মধ্যে শুধু ‘তামাশা’ ছবিটি বক্স অফিসে খুব একটা সাড়া ফেলতে না পারলেও বাকি দুই ছবি বলিউডের সেরা দশ ছবির তালিকায় জায়গা করে নিয়েছে। শুধু তাই না, সিনে বোদ্ধাদের কাছেও ব্যাপক সাড়া ফেলেছে দীপিকার ছবিগুলো। আর বছর শেষ হতেই সেসব স্বীকৃতিও জুটছে তার। গতকাল অনুষ্ঠিত ভারতের গুরুত্বপূর্ণ ‘স্টার স্ক্রিন অ্যাওয়ার্ড ২০১৬’ তেও এককভাবে প্রভাব দেখালেন তিনি।